Държавен вестник, бр. 9, 2010 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  9
Чл. 199. В състава на педагогическия съвет 
се включват началникът на сектор „Социални 
дейности и възпитателна работа“, директорът 
на училището и инспектор-педагозите, които 
са служители на ГДИН.
Чл. 200. (1)Учебно-възпитателната работа в 
училищата при поправителните домове и профе­
сионално-техническото обучение се провеждат 
по учебни планове, програми и методически 
указания, утвърдени от Министерството на 
образованието, младежта и науката.
(2) Инспектор-педагозите подпомагат непъл­
нолетните при подготовката им за явяване на 
изпити като ученици на самостоятелна форма 
на обучение.
(3) По време на подготовката и явяването 
на изпити ученикът се освобождава от работа. 
Срокът се определя със заповед на началника 
на поправителния дом и не може да бъде по- 
малък от 15 дни.
Чл. 201. Участниците в художествената са­
модейност с разрешение на началника на по­
правителния дом могат да участват в местните 
прегледи и състезания и да изнасят програми 
пред жителите на близките селища.
Чл. 202. Администрацията на поправителния 
дом поддържа връзка с родителите и близките 
на непълнолетните и инспекторите от детските 
педагогически стаи и съдейства за осъществя­
ването на периодични срещи с тях.
Чл. 203. Непълнолетните се подлагат на 
медицински преглед, в т.ч. и психиатричен, 
най-малко веднъж на три месеца. Резултатите 
се вписват в здравна карта.
Чл. 204. Непълнолетните, поставени на общ 
и строг режим:
1. се настаняват в помещения, които през 
нощта се заключват;
2. имат неограничено право на свиждане 
и право на една хранителна пратка на месец 
извън свиждането;
3. имат право на два часа престой на открито;
4. могат да ползват парични суми по сметка 
до една минимална работна заплата за страната;
5. движат се в района на поправителния 
дом с придружител.
Чл. 205. Непълнолетните, поставени на лек 
режим:
1. се настаняват в помещения, които през 
нощта се заключват;
2. имат неограничено право на свиждане 
и право на две хранителни пратки на месец 
извън свиждането;
3. имат право на два часа престой на открито;
4. могат да ползват парични суми по сметка 
до една минимална работна заплата за страната;
5. движат се в района на поправителния 
дом без придружител;
6. провеждат свиждания по реда на чл. 192, 
ал. 3 ЗИНЗС само на територията на населеното 
място, където се намира поправителният дом.
Чл. 206. Свижданията са с продължителност 
до 90 минути, а с разрешение на началника на 
поправителния дом за всеки отделен случай – и 
повече. По време на свижданията непълнолет­
ните могат да получават хранителни продукти, 
плодове и зеленчуци извън предвидените по 
режима норми.
Чл. 207. (1) В поправителните домове се 
създават следните самодейни органи на лише­
ните от свобода:
1. съвет на колектива от 5 до 9 души;
2. етажни съвети от 3 до 5 души.
(2) Съветът на колектива се ръководи от 
началника на сектор „Социални дейности и 
възпитателна работа“.
(3) Към съвета на колектива се създават 
следните секции: училищна, културно-масова 
и спортна, за вътрешен ред и дисциплина, 
санитарна и др. Те се ръководят от служители.
Чл. 208. В случаите на чл. 195 ЗИНЗС раз­
решение да бъдат оставени в поправителния 
дом дава главният директор на ГДИН.
Чл. 209. С награда по чл. 98, ал. 1, т. 7 и 8 
ЗИНЗС могат да бъдат поощрявани непълно­
летни, изтърпяващи наказание в затворническо 
общежитие от открит тип и поставени на общ 
режим.
Чл. 210. Сроковете по чл. 192, ал. 1 и 2 
ЗИНЗС се изчисляват в календарни месеци 
независимо от зачитането на работни дни.
Чл. 211. Началникът на поправителния дом 
може да отмени правото на домашен отпуск 
за срок до две денонощия на непълнолетни 
лишени от свобода от открит тип заведение и 
поставени на лек режим, когато:
1. непълнолетният има възможност да се 
укрие или извърши престъпление;
2. родителите или настойниците нямат по­
стоянен адрес на местоживеене или са извън 
пределите на страната.
Чл. 212. В комисията по изпълнение на 
наказанията се включва и представител на 
комисията за борба с противообществените 
прояви на малолетни и непълнолетни.
Г л а в а  о с м а
ИЗПЪЛНЕНИЕ НА НАКАЗАНИЕТО ДО­
ЖИВОТЕН ЗАТВОР И ДОЖИВОТЕН ЗА­
ТВОР БЕЗ ЗАМЯНА
Чл. 213. Осъдените на доживотен затвор се 
настаняват в отделни затвори или в отделения 
на другите затвори в обособени зони с повишена 
сигурност. Те се държат в постоянно заключени 
помещения при засилен надзор и охрана. Учас­
тието им в колективни мероприятия е само с 
осъдени от същата категория.
Чл. 214. Изолацията на осъдените на дожи­
вотен затвор от останалите лишени от свобода 
се спазва и при конвоиране, лечение, свиждане, 
престой на открито и други случаи на напускане 
на помещението.